3.2.2.Asistență tehnică

3.3.Analiza cheltuielilor declarate per măsură

3.4.Execuția programelor FEADR

3.4.1.Perioada de programare 2007-2013

3.4.2.Perioada de programare 2014-2020

1. Procedura bugetară

1.1. Cadrul financiar

Cheltuielile cu dezvoltarea rurală în 2017 sunt finanțate pe parcursul a două cadre financiare multianuale (CFM): 2007-2013 și 2014-2020. Regulamentul (UE) nr. 1311/2013 al Consiliului prevede cadrul financiar 2014-2020. În tabelul 1 figurează fondurile alocate dezvoltării rurale și cele alocate cheltuielilor de piață și plăților directe după ajustarea tehnică anuală a CFM.

Tabelul 1 – Cadrul financiar 2014-2020

RUBRICA 2. în milioane EUR; prețuri curente Creștere durabilă: resurse naturale 2014 2015 2016 2017 2018 2019 2020 TOTAL 49 857 64 692 64 262 60 191 60 267 60 344 60 421 din care: - Dezvoltare rurală a), b), c), d), e) 5 299 18 184 18 684 14 371 14 381 14 691 14 709 - Cheltuieli de piață și ajutoare directe a), b), c), d) 43 778 44 190 43 950 44 146 44 162 43 880 43 888 a) După un transfer net de 351,9 milioane EUR între FEGA și FEADR pentru exercițiul financiar 2014 (a se vedea nota f pentru detalii). b) După un transfer net de 51,6 milioane EUR între FEGA și FEADR pentru exercițiul financiar 2015 (a se vedea nota f pentru detalii). c) După un transfer net de 28 de milioane EUR între FEGA și FEADR pentru exercițiile financiare 2014-2020 (a se vedea nota f pentru detalii). d) După un transfer net de 4 313,6 milioane EUR între FEGA și FEADR pentru exercițiile financiare 2015-2020 (a se vedea nota f pentru detalii). e) După reprogramarea fondurilor alocate FEADR pentru anul 2014 în urma aplicării articolului 19 din Regulamentul (UE) nr. 1311/2013 privind CFM, angajamentelor pe 2015 și 2016 li s-a distribuit în mod egal un cuantum total de 8 705 milioane EUR, dedus din angajamentele pe 2014. f) Transferurile către dezvoltarea rurală (FEADR) menționate în notele a)-d) de mai sus implică: 4 milioane EUR transferate anual pentru întreaga perioadă 2014-2020 din sectorul bumbacului (EL) în temeiul articolului 66 alineatul (1) din Regulamentul (UE) nr. 1307/2013, 296,3 milioane EUR stabilite pentru ajustarea voluntară și transferate către exercițiul financiar 2014 (UK) în temeiul articolului 10b și al articolului 10c alineatul (2) din Regulamentul (CE) nr. 73/2009, 51,6 milioane EUR pentru sume necheltuite transferate în fiecare an către exercițiile financiare 2014 și 2015 (SE și DE) în temeiul articolelor 136 și 136b din Regulamentul (CE) nr. 73/2009 și 4 313,6 milioane EUR pentru reducerea plăților și flexibilitatea între piloni în temeiul articolului 7 alineatul (2) și al articolului 14 alineatul (1) din Regulamentul (UE) nr. 1307/2013.

1.2. Proiectul de buget (PB) pentru 2017

Proiectul de buget (PB) pentru 2017 a fost adoptat de Comisie și propus autorității bugetare la 18 iulie 2016.

Proiectul de buget a inclus 1 280 de milioane EUR sub formă de credite de plată pentru Fondul european agricol pentru dezvoltare rurală (FEADR) pentru perioada de programare 2007-2013. Nu s-au solicitat credite de angajament pentru anul 2017, dat fiind că perioada de programare 2007-2013 s-a încheiat la finele anului 2013. Pentru perioada de programare 2014-2020, în PB 2017 s-au prevăzut 14 360 de milioane EUR sub formă de credite de angajament și 9 926 de milioane EUR sub formă de credite de plată.

Consiliul și-a adoptat poziția privind proiectul de buget pentru 2017 la 12 septembrie 2016, iar Parlamentul European și-a adoptat poziția la 26 octombrie 2016. A trebuit convocat comitetul de conciliere, iar acesta a ajuns la un acord asupra unui text comun în termenul de 21 de zile. Consiliul a aprobat textul comun la 29 noiembrie 2016, iar Parlamentul European l-a aprobat la 1 decembrie 2016.

1.3. Adoptarea bugetului pentru 2017

Bugetul pentru 2017 adoptat la 1 decembrie 2016 a fost, în ceea ce privește FEADR, egal cu propunerea inițială a Comisiei.